wannaphong/clean_thaiwikipedia huggingface dataset:
# แคว้นเลนินกราด
แคว้นเลนินกราด  เป็นแคว้นแห่งหนึ่งของสหพันธรัฐรัสเซีย ไม่มีศูนย์กลางการปกครองทางการ มีประชากรทั้งหมดประมาณ 1,780,000 คน ในปี พ.ศ. 2559 และมีพื้นที่ 83,908 ตารางกิโลเมตร

มีพรมแดนกับเขตการปกครองของรัสเซีย 5 แห่ง คือ สาธารณรัฐคาเรลียาทางเหนือ แคว้นโวลอกดาทางตะวันออก แคว้นนอฟโกรอดทางใต้ แคว้นปัสคอฟทางตะวันตกเฉียงใต้ และกลางแคว้นเลนินกราดมีนครสหพันธ์เซนต์ปีเตอร์สเบิร์ก และมีพรมแดนกับประเทศต่าง ๆ 2 แห่ง คือ เอสโตเนียทางตะวันตก และฟินแลนด์ทางตะวันตกเฉียงเหนือ ทิศตะวันตกติดกับอ่าวฟินแลนด์ในทะเลบอลติก ทิศเหนือติดกับทะเลสาบลาโดกา และทางตะวันออกเฉียงเหนือติดกับทะเลสาบโอเนกา ทะเลสาบทั้งสองแห่งมีขนาดใหญ่เป็นอันดับหนึ่งและอันดับสองในทวีปยุโรป
# คาร์มิเน ตอมมาโซเน
คาร์มิเน ตอมมาโซเน (Carmine Tommasone) เกิดเมื่อ 30 มีนาคม พ.ศ. 2527 ที่ อิตาลี เขาเป็นนักมวยสากลอาชีพที่ผ่านรอบคัดเลือกเข้าแข่งขันในกีฬาโอลิมปิกฤดูร้อน พ.ศ. 2559 ที่บราซิลในรุ่นไลท์เวท แต่ตกรอบ 16 คนสุดท้าย  

ก่อนมาแข่งขันในกีฬาโอลิมปิก ตอมมาโซเนขึ้นชกมวยสากลอาชีพตั้งแต่ พ.ศ. 2553 ได้เป็นแชมป์มวยสากลประเทศอิตาลีรุ่นเฟเธอร์เวทเมื่อ พ.ศ. 2557 และเป็นแชมป์ WBA Intercontinental (แชมป์เงา WBA) รุ่นเฟเธอร์เวทของสมาคมมวยโลกและแชมป์มวยสากลสหภาพยุโรปเมื่อ พ.ศ. 2558 ในรุ่นเฟเธอร์เวท สถิติการชก boxrec.com  เมื่อไอบาเปลี่ยนกฏให้นักมวยสากลอาชีพเข้าแข่งขันกีฬาโอลิมปิกได้ และจัดการแข่งขันรอบคัดเลือกในเดือนกรกฎาคม พ.ศ. 2559 ตอมมาโซเนเข้าร่วมการแข่งขันและผ่านการคัดเลือกได้สำเร็จ
# สวนป่าเบญจกิติ
สวนป่าเบญจกิติ  เป็นสวนสาธารณะระดับย่าน ขนาด 320 ไร่ ตั้งอยู่ที่ถนนรัชดาภิเษก แขวงคลองเตย เขตคลองเตย กรุงเทพมหานคร โดยอยู่ในบริเวณพื้นที่โรงงานยาสูบเดิม ติดกับสวนเบญจกิติทางฝั่งตะวันออก สวนป่าเบญจกิติถือเป็นโครงการสวนสาธารณะระยะต่อเนื่องจากสวนเบญจกิติที่ยึดแนวคิดของ "สวนน้ำ" ส่วนสวนป่าเบญจกิติยึดแนวคิดของ "ป่าในเมือง" (urban forest) โดยหากรวมพื้นที่สวนเบญจกิติเดิมซึ่งเป็นสวนน้ำขนาด 130 ไร่ จะมีเนื้อที่รวมประมาณ 450 ไร่

สวนป่าเบญจกิติ ได้วางแผนการดำเนินงานไว้ 3 ระยะ ระยะที่ 1 มีเนื้อที่ประมาณ 61 ไร่ เน้นการปลูกพันธ์ไม้ไทยหายาก ระยะที่ 2 และ 3 มีเนื้อที่ประมาณ 259 ไร่ เน้นแนวคิดพื้นที่ทางธรรมชาติ พื้นที่เส้นทาง และพื้นที่อาคารเดิม สวนป่าเบญจกิติได้รับการออกแบบโดยทีมงานภูมิสถาปนิก บริษัทสถาปนิกชุมชนและสิ่งแวดล้อม อาศรมศิลป์ จำกัด และบริษัท ฉมา จำกัด นอกจากนี้ยังมีศาสตราจารย์อวี้ข่งเจี้ยน (Kongjian Yu) จากถู่เหรินแลนด์สเคป (Turenlandscape) ภูมิสถาปนิกเจ้าของแนวคิดเมืองฟองน้ำ (sponge city) มาร่วมให้คำปรึกษาในส่วนแนวคิดการออกแบบ ซึ่งสวนป่าเบญจกิตินำแนวคิดเรื่องของเมืองฟองน้ำมาใช้ในการออกแบบในภาพรวมระยะที่ 2 และ 3 ทั้งการใช้บึงรับน้ำขนาดใหญ่จำนวน 4 บึง มีจุดเด่นคือ เกาะต้นไม้ทรงกลมเพื่อการกักเก็บน้ำและหน่วงน้ำ การทำสวนฝน (rain garden) ตลอดเส้นทางสัญจรในโครงการ โดยทั้งหมดใช้พืชพรรณท้องถิ่นตามธรรมชาติ ไม่เน้นการตัดแต่งเพื่อให้คงแนวคิดสวนป่าตามนิเวศธรรมชาติเดิมให้มากที่สุด สวนป่าเบญจกิติยังถือเป็นสวนขนาดใหญ่แห่งแรก ๆ ในกรุงเทพมหานครที่นำแนวคิดการออกแบบภายใต้การแก้ปัญหาที่อาศัยธรรมชาติเป็นพื้นฐาน (Nature-based Solution) เข้ามาในการออกแบบ คล้ายคลึงกับแนวคิดของอุทยาน 100 ปี จุฬาลงกรณ์มหาวิทยาลัย 

สวนป่าเบญจกิติ ได้เริ่มดำเนินการก่อสร้างขึ้นเมื่อปี พ.ศ. 2559 และได้เปิดให้เข้าชมพื้นที่บริเวณสวนป่าในระยะที่ 1 ทั้งหมด และบางส่วนของระยะที่ 2 กับ 3 ในช่วงเดือนธันวาคม พ.ศ. 2564 ต่อมาเมื่อวันที่ 3 สิงหาคม พ.ศ. 2565 พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินไปทรงเปิดสวนป่าเบญจกิติอย่างเป็นทางการ โดยกรมธนารักษ์ กระทรวงการคลัง เป็นหน่วยงานผู้รับผิดชอบหลักในการจัดสร้าง โดยมีกองทัพบกมาร่วมดำเนินการในระยะที่ 2 และ 3 และการยาสูบแห่งประเทศไทยเป็นผู้สนับสนุนค่าใช้จ่ายในการก่อสร้าง ก่อนส่งมอบให้กรุงเทพมหานครเป็นผู้ดูแลต่อไป

ภายในสวนประกอบด้วยพันธุ์ไม้เดิม 1,733 ต้น และต้นไม้ที่ลงใหม่ 7,155 ต้น หลากหลายชนิดพันธุ์ มีอัฒจันทร์ขนาดใหญ่รองรับกิจกรรมกลางแจ้ง ทางเดินลอยฟ้าระยะ 1.6 กิโลเมตร ทางวิ่ง ทางจักรยาน และทางเดินโดยรอบโครงการ นอกจากนี้ยังมีการปรับปรุงอาคารเดิม ได้แก่ อาคารโกดังยาสูบ อาคารพิพิธภัณฑ์ และอาคารศาลาสำหรับกีฬาในร่ม

เนื่องจากพื้นที่สวนป่าเบญจกิติตั้งอยู่ใกล้กับศูนย์การประชุมแห่งชาติสิริกิติ์ อาคารพิพิธภัณฑ์โรงงานยาสูบภายในพื้นที่สวนป่าเบญจกิติจึงเคยถูกใช้เป็นสถานที่ตั้งของศูนย์ปฏิบัติการร่วมความมั่นคงในการประชุมเอเปค 2022
# อนาคตวงศ์
อนาคตวงศ์  เป็นวรรณกรรมบาลีของศาสนาพุทธนิกายเถรวาท มีเนื้อหาเกี่ยวกับพระพุทธเจ้าที่จะมาตรัสรู้ในอนาคต

 ที่มา 
คัมภีร์อนาคตวงศ์มีอยู่ 2 ฉบับ ฉบับแรกเป็นกวีนิพนธ์ภาษาบาลียาว 142 คาถา ประพันธ์โดยพระกัสสปเถระชาวอินเดียใต้ผู้มีชีวิตราว พ.ศ. 1703-1773 เนื้อหาเล่าว่าพระโคตมพุทธเจ้าตรัสเล่าให้พระสารีบุตรฟังถึงพระศรีอริยเมตไตรยที่จะมาตรัสรู้ในภายหน้า นอกจากนี้ พระอุปติสสเถระชาวลังกายังได้รจนา "อมตรสธารา" ขึ้นอีก 2 ฉบับ เป็นอรรถกถาและฎีกา อย่างละฉบับ เพื่อขยายความอนาคตวงศ์ที่พระกัสสปเถระแต่งไว้

ฉบับที่สองเป็นวรรณคดีร้อยแก้ว ประพันธ์ในประเทศไทยมาตั้งแต่ก่อนสมัยอาณาจักรสุโขทัย แต่ไม่ปรากฏชื่อผู้แต่ง เนื้อหาเกี่ยวกับพระพุทธเจ้าตรัสเล่าให้พระสารีบุตรฟังถึงพระพุทธเจ้า 10 พระองค์ในอนาคต สันนิษฐานว่าได้รับอิทธิพลมาจากคัมภีร์ "ทสโพธิสัตตุปปัตติกถา" ของลังกาที่มีเนื้อหาทำนองเดียวกัน

 เนื้อหา 
คัมภีร์อนาคตวงศ์ ฉบับร้อยแก้ว ที่พบในประเทศไทย แบ่งเนื้อหาออกเป็น 10 อุเทศ ดังนี้
 อุเทศที่ 1 เรื่อง พระศรีอริยเมตไตรยสัมพุทธเจ้า
 อุเทศที่ 2 เรื่อง พระรามสัมพุทธเจ้า
 อุเทศที่ 3 เรื่อง พระธรรมราชาสัมพุทธเจ้า (พระเจ้าปเสนทิโกศล)
 อุเทศที่ 4 เรื่อง พระธรรมสามีสัมพุทธเจ้า (พญามาร)
 อุเทศที่ 5 เรื่อง พระนารทสัมพุทธเจ้า (พระราหู)
 อุเทศที่ 6 เรื่อง พระรังสีมุนีสัมพุทธเจ้า (โสณพราหมณ์)
 อุเทศที่ 7 เรื่อง พระเทวเทพสัมพุทธเจ้า (สุภพราหมณ์)
 อุเทศที่ 8 เรื่อง พระนรสีหสัมพุทธเจ้า (โตไทยพราหมณ์)
 อุเทศที่ 9 เรื่อง พระติสสสัมพุทธเจ้า (ช้างธนบาล)
 อุเทศที่ 10 เรื่อง พระสุมังคลสัมพุทธเจ้า (ช้างปาลิไลย)
# คณะบริหารธุรกิจ มหาวิทยาลัยศรีปทุม
คณะบริหารธุรกิจ มหาวิทยาลัยศรีปทุม  เดิมชื่อคณะพาณิชยศาสตร์และการบัญชี เป็นคณะวิชา สังกัดมหาวิทยาลัยศรีปทุม เปิดสอนทั้งหมด 3 แห่งคือ 
คณะบริหารธุรกิจ มหาวิทยาลัยศรีปทุม วิทยาเขตบางเขน
คณะบริหารธุรกิจ มหาวิทยาลัยศรีปทุม วิทยาเขตชลบุรี
คณะบริหารธุรกิจ มหาวิทยาลัยศรีปทุม วิทยาเขตขอนแก่น 
 ประวัติคณะ 
คณะบริหารธุรกิจ มีประวัติและวิวัฒนาการควบคู่กับมหาวิทยาลัยศรีปทุมมาโดยตลอด โดยได้จัดตั้งพร้อมกับการสถาปนา “วิทยาลัยไทยสุริยะ” เมื่อวันที่ 28 พฤษภาคม 2513 ต่อมาเมื่อวันที่ 4 มกราคม 2515 วิทยาลัยไทยสุริยะ ได้รับพระราชทานนามใหม่จากสมเด็จพระศรีนครินทราบรมราชชนนีเป็น “วิทยาลัยศรีปทุม” พร้อมทั้งทรงพระกรุณาให้ความหมายชื่อวิทยาลัยว่า “วิทยาลัยศรีปทุม” มาจากคำว่า “ศรี” กับ “ปทุม” มีความหมายว่า “เป็นบ่อเกิดแห่งวิชาที่เบิกบานเช่นดอกบัว” และกระทรวงศึกษาธิการได้อนุญาตให้แก้ไขเปลี่ยนแปลงเป็นชื่อวิทยาลัยศรีปทุม เมื่อวันที่ 31 มกราคม 2515 ด้วยผลงานของการพัฒนาด้านต่างๆ และปณิธานที่แน่วแน่มั่นคง ทบวงมหาวิทยาลัยได้อนุมัติให้เปลี่ยนประเภทเป็น “มหาวิทยาลัยศรีปทุม” เมื่อวันที่ 6 พฤศจิกายน 2530

คณะบริหารธุรกิจเดิมใช้ชื่อว่า คณะพาณิชยศาสตร์และการบัญชี ได้รับอนุญาตให้เปิดดำเนินการสอนเป็นครั้งแรกในหลักสูตรประกาศนียบัตรวิชาชีพชั้นสูง (ปวส) สาขาวิชาการบัญชี และสาขาวิชาการตลาด เมื่อปี พ.ศ. 2513 ต่อมาในปี พ.ศ. 2518 ได้เปลี่ยนชื่อเป็นคณะบริหารธุรกิจ หลังจากที่ได้รับอนุมัติให้เปลี่ยนเป็นประเภทมหาวิทยาลัยแล้ว 

คณะบริหารธุรกิจได้รับอนุมัติจากทบวงมหาวิทยาลัยให้เปิดดำเนินการหลักสูตรบริหารธุรกิจบัณฑิต สาขาวิชาการบริหาร และสาขาวิชาการเงินและการธนาคาร ในปี พ.ศ. 2530 หลักสูตรบริหารธุรกิจบัณฑิต สาขาวิชาการบัญชี สาขาวิชาการตลาด และสาขาวิชาการจัดการอุตสาหกรรม ในปีการศึกษา 2531 สาขาวิชาธุรกิจระหว่างประเทศในปีการศึกษา 2532 และสาขาวิชาการบริหารงานบุคคล ในปีการศึกษา 2534 และได้รับอนุญาตจากทบวงมหาวิทยาลัยให้แก้ไขชื่อหลักสูตรบริหารธุรกิจ และหลักสูตรบริหารธุรกิจบัณฑิต (ต่อเนื่อง 2 ปี) สาขาวิชาการบริหาร เป็นสาขาวิชาการจัดการในปี พ.ศ. 2534 และจากสาขาวิชาการบริหารงานบุคคล เป็นสาขาวิชาการจัดการทรัพยากรมนุษย์ ในปีการศึกษา 2541 

นอกจากนี้เพื่อเป็นการส่งเสริมการขยายโอกาสการศึกษาในระดับบัณฑิตศึกษาให้กว้างขวางยิ่งขึ้น มหาวิทยาลัยได้รับอนุมัติจากทบวงมหาวิทยาลัยให้เปิดดำเนินการสอนหลักสูตรบริหารธุรกิจมหาบัณฑิตในปี การศึกษา 2530 และได้รับการรับรองมาตรฐานการศึกษา ตั้งแต่ปีการศึกษา 2532 รวมทั้งขยายการศึกษาของคณะบริหารธุรกิจไปยังวิทยาเขตชลบุรีในปีการศึกษา 2530 โดยได้รับการรับรองวิทยฐานะเช่นเดียวกับ มหาวิทยาลัยศรีปทุม วิทยาเขตบางเขน

 หลักสูตร 
 หลักสูตรที่เปิดสอนในคณะบริหารธุรกิจ มหาวิทยาลัยศรีปทุม ที่ตั้งสาขาวิชา ระดับปริญญาตรี ระดับปริญญาโท ระดับปริญญาเอกวิทยาเขตบางเขนหลักสูตรบริหารธุรกิจบัณฑิต (บธ.บ.)
สาขาวิชาการจัดการธุรกิจการบิน
สาขาวิชาการจัดการธุรกิจดิจิทัล
สาขาวิชาการค้าระหว่างประเทศ
สาขาวิชาการบริหารและการจัดการสมัยใหม่
สาขาวิชาการตลาดดิจิทัล
สาขาวิชาบริหารธุรกิจหลักสูตรบริหารธุรกิจมหาบัณฑิต (บธ.ม.)

หลักสูตรการจัดการมหาบัณฑิต (กจ.ม.)หลักสูตรบริหารธุรกิจดุษฎีบัณฑิต (บธ.ด.)วิทยาเขตชลบุรีหลักสูตรบริหารธุรกิจบัณฑิต (บธ.บ.)
สาขาวิชาการตลาด
สาขาวิชาการจัดการ
สาขาวิชาการจัดการธุรกิจด้านการบินหลักสูตรบริหารธุรกิจมหาบัณฑิต (บธ.ม.)หลักสูตรบริหารธุรกิจดุษฎีบัณฑิต (บธ.ด.)วิทยาเขตขอนแก่นหลักสูตรบริหารธุรกิจบัณฑิต (บธ.บ.)
สาขาวิชาการตลาดดิจิทัล
สาขาวิชาการบริหารและการจัดการสมัยใหม่หลักสูตรบริหารธุรกิจมหาบัณฑิต (บธ.ม.)หลักสูตรบริหารธุรกิจดุษฎีบัณฑิต (บธ.ด.)
# ทนงศักดิ์ อาภรณ์ศิริ
ทนงศักดิ์ อาภรณ์ศิริ (ชื่อเล่น:แอ๊ด ,เกิด 5 กันยายน พ.ศ. 2495) นักดนตรีและนักแต่งเพลง เป็นที่รู้จักและมีชื่อเสียงในฐานะมือเบสรวมถึงเป็นผู้ร้องนำในบางเพลงของวงแกรนด์เอ็กซ์ นอกจากนี้ยังเป็นสมาชิกผู้ก่อตั้งและหัวหน้าวงเพื่อน 

นอกจากงานในเบื้องหน้าในฐานะมือเบสและนักร้องของแกรนด์เอ็กซ์ รวมถึงเป็นหัวหน้าวงเพื่อนแล้ว ทนงศักดิ์ อาภรณ์ศิริยังมีบทบาทในการทำงานเบื้องหลังให้กับค่ายเพลงต่าง ๆ โดยเป็นโปรดิวเซอร์เพลงให้กับค่ายเพลงอย่างนิธิทัศน์ โปรโมชั่น, โซนี่ มิวสิค บีอีซี เทโร, จีเอ็มเอ็ม แกรมมี่ และ วอร์นเนอร์ มิวสิก ไทยแลนด์ ทนงศักดิ์สร้างผลงานอัลบั้มให้กับศิลปินหลายรายเช่น วงไทม์, แอนนี่ บรู๊ค, เจสัน ยัง และ  อาร์ท ศุภวัฒน์ รวมถึงเป็นผู้เรียบเรียงเสียงประสานและแต่งเพลงให้กับศิลปินต่าง ๆ

โดยลูกชายของทนงศักดิ์ อาภรณ์ศิริ คือ แม็ค ศรัณย์นัฐ อาภรณ์ศิริ เป็นหนึ่งในนักร้องวงดร.คิดส์ วงบอยแบนด์ที่มีชื่อเสียงอย่างมากในยุค 90

ผลงาน
 แกรนด์เอ็กซ์ 
คู่นก (พ.ศ. 2520)ลูกทุ่งดิสโก้ชุดที่ 1 (พ.ศ. 2522)
บันทึกการแสดงสดที่แมนฮัตตันคลับ (พ.ศ. 2523)ลูกทุ่งดิสโก้ชุดที่ 2 (พ.ศ. 2523)
เขิน (พ.ศ. 2523)ผู้หญิง (พ.ศ. 2524)
บันทึกการแสดงสด ที่หอประชุมจุฬาลงกรณ์มหาวิทยาลัย (พ.ศ. 2524)แกรนด์ เอ็กซ์โอ (พ.ศ. 2524)
บุพเพสันนิวาส (พ.ศ. 2525)นิจนิรันดร์ (พ.ศ. 2525)
พรหมลิขิต (พ.ศ. 2525)วาเลนไทน์ เลเซอร์ คอนเสิร์ต (พ.ศ. 2526)
เพชร (พ.ศ. 2526)บริสุทธิ์ (พ.ศ. 2527)
ดวงเดือน (พ.ศ. 2527)

 เพื่อน อะโห ชีวิต (พ.ศ. 2527)
จากดวงใจ (พ.ศ. 2528)ป้ากะปู่ (พ.ศ. 2529)
แด่ที่รัก (พ.ศ. 2530)ทั้งรักทั้งเกลียด (พ.ศ. 2531)

ร่วมกับศิลปินอื่น
 Vintage (พ.ศ. 2554 : ร่วมกับตวงสิทธิ์ เรียมจินดา, รณชัย ถมยาปริวัฒน์ และนราธิป กาญจนวัฒน์)
# กฤษณ์ เศรษฐธำรงค์
กฤษณ์ เศรษฐดำรงค์ (ชื่อเล่น:ตู่) เป็นนักแสดงชายชาวไทย 

 ผลงาน 
 ละครโทรทัศน์ 
 พ.ศ. 2556 ครอบครัวดวงดาว (/รามาแชนแนล) รับบทเป็น คุณตาจักรวาล
 พ.ศ. 2557 กุหลาบเล่นไฟ (/ช่อง 7) รับบทเป็น (รับเชิญ)
 พ.ศ. 2558 7 วันจองเวร (/Workpoint TV) รับบทเป็น จ่าแช่ม
 พ.ศ. 2559 เสน่ห์ร้ายอุบายรัก (/PPTVHD36) รับบทเป็น ลุงกิจ
 พ.ศ. 2559 พันท้ายนรสิงห์ (/Workpoint TV) รับบทเป็น แม่ทัพติดตามพระสิริสธรรมราชา (รับเชิญ)
 พ.ศ. 2560 พ่อครัวหัวป่าก์ (/ช่อง 3) รับบทเป็น อรรคพล (รับเชิญ)
 พ.ศ. 2564 เปิ๊ดสะก๊าดบ้านทุ่ง (/Thairath TV) รับบทเป็น อเนก (รับเชิญ)
 พ.ศ. 2565 กั๊กนักรักซะเลย (/PPTVHD36) รับบทเป็น กิตติพศ

 ละครชุด 
 พ.ศ. 2556 ลูกไม้ของพ่อ เรื่อง หัวใจใกล้รุ่ง (/ช่อง 3) รับบทเป็น ลุงสุทิน (รับเชิญ)
 พ.ศ. 2558 เลือดมังกร เรื่อง เสือ (/ช่อง 3) รับบทเป็น วันชัย
 พ.ศ. 2565 55:15 Never Too Late (/GMM25) รับบทเป็น 
 พ.ศ. 2565 โดโนวานที่รัก My Dear Donovan (/GMM25) รับบทเป็น ปูรณ์
 พ.ศ. 2565 The Broken Us ณ ขณะเหงา (Juvenile/Thai PBS) รับบทเป็น ปู่เย็น

 ซิทคอม 
 พ.ศ. 25  (/ช่อง) รับบทเป็น 

 ภาพยนตร์  
 ภาพยนตร์ พ.ศ.  เรื่อง  รับบทเป็น หมายเหตุ พ.ศ. 2550  ตำนานสมเด็จพระนเรศวรมหาราช ภาค ๑ องค์ประกันหงสา  ข้าหลวงพม่า  พ.ศ. 2552  ความจำสั้น แต่รักฉันยาว  ลุงจำรัส  พ.ศ. 2553  เงา    พ.ศ. 2555  Together วันที่รัก  ประสงค์   พ.ศ. 2558  พันท้ายนรสิงห์  แม่ทัพติดตามพระสิริสธรรมราชา  รับเชิญ
# พลังธรรม กล่อมทองสุข
พลังธรรม กล่อมทองสุข (ชื่อเล่น:อาร์ต) เป็นนักแสดง และผู้จัดละครชาวไทย เป็นพิธีกรรายการ ตีท้ายครัว ปัจจุบันอาร์ตไม่ได้คบหาดูใจกับใครแต่ได้รับเลี้ยงบุตรชายจากสถานสงเคราะห์โดยตั้งชื่อว่า อาร์ตี้

 ผลงาน 
 ละครโทรทัศน์ 
ปี พ.ศ.เรื่องออกอากาศรับบทเป็นหมายเหตุ 2538  โอ้มาดา  ช่อง 7     2539  เพลิงพระนาง  ช่อง 5  เจ้าม่านฟ้า   สนสะท้าน  ช่อง 5  หมออิศพร 2540  หุบเขากินคน  ช่อง 7  บดินทร์  ดอกไม้ริมทาง  ช่อง 5     ชุมทางเขาชุมทอง  ช่อง 5  กวาง   2542  สาวน้อยประแป้ง  ช่อง 3  พลทหารก่อลาภ ศิริโรจน์สกุล  เสน่ห์นางงิ้ว  ช่อง 3  ดำเกิง   ภพรัก  ช่อง 3  ภพธร พฤกษ์ไพโรจน์   2543  รัตติกาลยอดรัก  ช่อง 3    ดอกแก้วการะบุหนิง  ช่อง 3  เจ้าชายกะระตา   2546  ดงดอกเหมย ช่อง 3  ราชัน  แม่แตงร่มใบ  ช่อง 7  ใบบุญ   2547  รัตตมณี ร.ศ. 220  ช่อง 3  อิสรา   2548  ราชินีหมอลำ  ช่อง 3  ครูสำราญ  2549  ผู้ใหญ่เห็ด กำนันหอย  ช่อง 3   2550  หุบเขากินคน  ช่อง 3    แหวนดอกไม้  ช่อง 3  ดังใจ   2553  สะใภ้เจ้าสัว  ช่อง 3 ภพ   2555  แหม่มแก้มแดง  ช่อง 3  อัทธวุธ (อาร์ท)   2557  สามีตีตรา  ช่อง 3  พิธีกร  รับเชิญ 2564  แช่มช้อย  ช่อง 3  ม้ง  

 ภาพยนตร์ 
 โรงแรมผี (พ.ศ. 2545) รับบทเป็น ปริญญา

 มิวสิควีดีโอ 
 เพลง บอดี้การ์ด ของ เต๋า สมชาย เข็มกลัด
 เพลง คนเก่ง ของ เต๋า สมชาย เข็มกลัด
 เพลง เศษใจ ของ เต๋า สมชาย เข็มกลัด
 เพลง ต. กับ จ. ของ โป้ง วราวุธ บูรพาชยานนท์
 เพลง เธอยังคงมีฉัน ของ ยุ้ย ปัทมวรรณ เค้ามูลคดี
 เพลง ชนท้ายหัวใจ ของ ยุ้ย ปัทมวรรณ เค้ามูลคดี

 พิธีกร 
 โจแรส เจาะเวลา ผ่ามิติ (2539 - 2541) ช่อง 9
 ตีท้ายครัว (2549-ปัจจุบัน) ช่อง 3

 เพลงประกอบละคร 
 เพลง หุบเขากินคน (ประกอบละครเรื่อง หุบเขากินคน) ร่วมกับ ศิริพิชญ์ วิมลโนช (พ.ศ. 2540)

 ออนไลน์ 
 พ.ศ. 2565 : YouTuber: รายการ ชุบมือเปิบ ช่อง AromD Channel ร่วมกับ ภาณุเดช วัฒนสุชาติ

ผู้จัดละครช่อง 3
   ปาฏิหาริย์รักข้ามขอบฟ้า (พ.ศ. 2558)
   เตียงนางไม้ (พ.ศ. 2560)
   คุณแม่สวมรอย (พ.ศ. 2561)
   แก้วกลางดง (พ.ศ. 2562)
   เกมปรารถนา (พ.ศ. 2565)
   จนกว่าจะได้รักกัน (พ.ศ. 2567)
   ผู้บ่าวสุดซ่าส์กะอีหล่าขาซิ่ง (พ.ศ. 2568)

ผู้จัดละครสถานีโทรทัศน์ไทยพีบีเอส
   คุณปู่วุ่นYหลานชายYวุ่น (พ.ศ. 2568)
# พนักงานดับเพลิง (เพลงลาบานูน)
"พนักงานดับเพลิง" เป็นซิงเกิลของวงดนตรีลาบานูน จากอัลบั้ม N.E.W.S. กับค่ายจีนี่เรคคอร์ดสในเครือจีเอ็มเอ็ม แกรมมี่ เขียนเนื้อร้องโดย ขจรเดช พรมรักษา (กบ บิ๊กแอส) แต่งทำนองโดย เมธี อรุณ และเรียบเรียงโดย ลาบานูน ที่มาของเพลงนั้นถูกทำออกมาเพื่อให้สอดคล้องกับเพลงฮิตในตำนานของวงอย่าง ยาม หรือ 191 ที่ดังสุด ๆ เมื่อ 16 ปีที่แล้ว ทำให้เขาตัดสินใจว่าจะทำเพลงแนวนี้อีกครั้งโดยเลือกเอาพนักงานดับเพลิงมาเป็นตัวละครในเพลงใหม่ให้มาฉีดดับไฟรักที่เกิดจากถ่านไฟเก่า เริ่มโปรโมทในวันที่ 14 กรกฎาคม พ.ศ. 2559 มีประกาศว่าลาบานูนจะเปลี่ยนนักร้องนำ แต่ปรากฏว่าทางค่ายจีนี่เฉลยว่าความจริงแล้วนักร้องคนนั้นคือบริบูรณ์ จันทร์เรือง นักแสดงตลก ความจริงแล้วจะมาร่วมแสดงในมิวสิกวิดีโอเพลง "พนักงานดับเพลิง"ตะลึง! ตั๊ก บริบูรณ์ กำลังจะมาเป็นนักร้องนำ "ลาบานูน" sanook.comแนท อนิพรณ์ มิสยูนิเวิร์สไทยแลนด์ ร่วมแจมเอ็มวีใหม่ "ลาบานูน" sanook.com 

ซิงเกิลออกจำหน่ายในวันที่ 27 กรกฎาคม พ.ศ. 2559 และมิวสิกวิดีโอเผยแพร่ในวันที่ 27 กรกฎาคม พ.ศ. 2559 20:00 น. มีเนื้อหาสนุกสนานมาก เพราะได้ตั๊ก บริบูรณ์ จันทร์เรือง มันลิปซิ้งและรับบทผู้ชายที่กำลังจะตายเพราะไฟรัก ซึ่งแนท อนิพรณ์ เฉลิมบูรณะวงศ์ เจ้าของตำแหน่งมิสยูนิเวิร์สไทยแลนด์ปี 2015 มารับบทถ่านไฟเก่าสุดร้อนแรงที่ทำให้พระเอกเกือบตาย2 ล้านวิวไปแบบหล่อ ๆ MV พนักงานดับเพลิง ของ วง ลาบานูน

 ผู้มีส่วนร่วมทำเพลง 
ลาบานูน
 เมธี อรุณ – ร้องนำ กีตาร์ และแต่งทำนอง
 อนันต์ สะมัน – เบส
 ณัฐนนท์ ทองอ่อน – กลอง

ผู้มีส่วนร่วมอื่น ๆ
 พงศศรัณย์ พุ่มทิพย์ – Produced  
 พูนศักดิ์ จตุระบุล, ขจรเดช พรมรักษา – Executive Producer
 ขจรเดช พรมรักษา และ Mango Team – Lyrics Directors
 วรวรรธน์ วิวรรธน์วณิชย์, อัครพงศ์ ศรีเกื้อกูล – Sound Engineer 
 เสาวณีย์ ป้อมถาวร, พชร รัตนอรุณ, วสวัตติ์ หาญลำยวง – Assistant Engineer 
 ประมวล ล้อเจริญ – Drum Technician

การตอบรับ
ชาร์ต (พ.ศ. 2559)อันดับสูงสุด จีเอ็มเอ็ม แกรมมี่ จีเมมเบอร์ ซองชาร์ตท็อป 100  24 จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 100  7 Joox Top 100 Chart 98
# งูหางกระดิ่งแคระ
งูหางกระดิ่งแคระ หรือ งูหางกระดิ่งเล็ก (Wright AH, Wright AA. 1957. Handbook of Snakes. Comstock Publishing Associates. (7th printing, 1985). 1105 pp. ISBN 0-8014-0463-0.) เป็นสกุลของงูพิษในสกุล Sistrurus ในวงศ์งูหางกระดิ่ง (Viperidae) จัดเป็นงูหางกระดิ่งจำพวกหนึ่ง ที่ไม่ใช่สกุล Crotalus ที่มีขนาดใหญ่กว่า  โดยคำว่า Sistrurus แปลว่า "หางกระดิ่ง" (Σείστρουρος, Seistrouros) ซึ่งเป็นภาษากรีกที่มีที่มาจากเครื่องดนตรีของอียิปต์โบราณที่ชื่อซิสทรัม

งูหางกระดิ่งแคระ มีลักษณะคล้ายกับงูหางกระดิ่งทั่วไป คือ ส่วนของปลายหางเป็นปล้องของสารประกอบเคอราตินที่เรียงตัวต่อเนื่องกันซึ่งเป็นส่วนของคราบผิวหนังลำตัวที่ยังเหลืออยู่จากการลอกคราบแต่ละครั้ง เมื่อสั่นหางจะเกิดเสียงดังจากการกระทบกันของปล้องของคราบผิวหนังเพื่อใช้เป็นสัญญาณเตือนภัยแก่สัตว์อื่น  แต่มีขนาดเล็กกว่า และมีการเรียงตัวของเกล็ดต่างกัน เกล็ดแผ่นใหญ่ที่ส่วนหัวมี 9 แผ่น (เหมือนกับสกุล Agkistrodon) ขณะที่งูหางกระดิ่งทั่วไป (รวมถึงงูสกุลอื่นในวงศ์เดียวกันเกือบทั้งหมด) หัวจะปกคลุมด้วยเกล็ดขนาดเล็กจำนวนมาก

พบกระจายพันธุ์ในภาคตะวันตกเฉียงใต้ของแคนาดา, ภาคตะวันออกและตะวันออกเฉียงใต้ของสหรัฐอเมริกา รวมถึงตอนเหนือและภาคกลางของเม็กซิโก

การจำแนก
แบ่งได้ 3 ชนิด
S. catenatus (Rafinesque, 1818) 	 
S. miliarius (Linnaeus, 1766) 	 
S. ravus (Cope, 1865) – งูหางกระดิ่งแคระเม็กซิโก
 	 	 
อ้างอิง

หนังสืออ่านเพิ่มเติม
Hubbs, Brian and Brendan O'Connor. 2012. A Guide to the Rattlesnakes and other Venomous Serpents of the United States. Tricolor Books. Tempe, Arizona. 129 pp. ISBN 978-0-9754641-3-7.
แหล่งข้อมูลอื่น

category:วงศ์ย่อยงูหางกระดิ่ง
# งูตาแมว
งูตาแมว หรือ งูแมว  เป็นสกุลของงูในสกุล Boiga ในวงศ์งูพิษเขี้ยวหลัง (Colubridae) ในวงศ์ย่อยงูเขียว  (Colubrinae)

เป็นงูที่มีถิ่นกระจายพันธุ์ในทวีปเอเชีย, อินเดีย และออสเตรเลีย เป็นงูที่มีพิษแต่ทว่าพิษไม่ร้ายแรงและไม่เป็นอันตรายต่อมนุษย์ หากถูกรบกวนจะมีพฤติกรรมยกหัวและลำตัวส่วนหน้า (ประมาณ 1/3 ของความยาวลำตัว) สูงขึ้นมาจากพื้นดิน พับลำตัวไป-มาโดยมีหัวอยู่ในตำแหน่งตรงกลางของรอยพับ พร้อมทั้งโยกลำตัวให้เอนไป-มาทางด้านหน้าและทางด้านหลัง แกว่งหางค่อนข้างถี่และอ้าปากกว้าง
ต่อจากนั้นยืดลำตัวและพุ่งเข้าฉกหรือกัดอย่างรวดเร็ว แล้วดึงลำตัวกลับไปอยู่ในตำแหนงเดิม ได้รับความนิยมในแง่ของการเป็นสัตว์เลี้ยงในหลายชนิด เป็นงูที่ออกลูกเป็นไข่ หากินในเวลากลางคืน จับสัตว์ขนาดเล็ก เช่น กิ้งก่า, จิ้งจก, งูขนาดเล็ก หรือนกเป็นอาหาร 

การจำแนก
รายชื่อชนิดและชนิดย่อยด้านล่างได้รับการยอมรับว่าอยู่ในชนิดนี้จริง www.reptile-database.org. โดยพบในประเทศไทยอย่างน้อย 11 ชนิด
Boiga andamanensis  – Andaman cat snake
Boiga angulata  – Leyte cat snake
Boiga barnesii  – Barnes' cat snake
Boiga beddomei  – Beddome's cat snake
Boiga bengkuluensis 
Boiga bourreti 
Boiga ceylonensis  – Sri Lanka cat snake
Boiga cyanea  – งูเขียวบอน, งูเขียวดง
Boiga cynodon  – งูแส้หางม้า
Boiga dendrophila  – งูปล้องทอง
Boiga dendrophila annectens 
Boiga dendrophila dendrophila 
Boiga dendrophila divergens 
Boiga dendrophila gemmicincta 
Boiga dendrophila latifasciata 
Boiga dendrophila levitoni 
Boiga dendrophila multicincta 
Boiga dendrophila occidentalis 
Boiga dightoni  – Pirmad cat snake
 Boiga dightoni whitakeri  – Whitaker's cat snake
Boiga drapiezii  – งูดงลาย
Boiga flaviviridis 
Boiga forsteni  – Forsten's cat snake
Boiga gocool  – arrowback tree snake
Boiga guangxiensis 
Boiga hoeseli 
Boiga irregularis  – brown tree snake
Boiga jaspidea  – งูกระ
Boiga kraepelini  – Kelung cat snake
Boiga melanota 
Boiga multifasciata  – many-banded cat snake
Boiga multomaculata  – งูแม่ตะงาวรังนก
Boiga nigriceps  – งูต้องไฟ
Boiga nuchalis  – collared cat snake
Boiga ochracea  – tawny cat snake
Boiga philippina  – Philippine cat snake
Boiga quincunciata 
Boiga ranawanei  – Ranawana's cat snake
Boiga saengsomi  – งูเขียวดงลาย
Boiga schultzei  – Schultze's blunt-headed tree snake
Boiga siamensis  – งูแส้หางม้าเทา
Boiga tanahjampeana 
Boiga thackerayi  – Thackeray's cat snake
Boiga trigonata  – Indian gamma snake
Boiga trigonata trigonata 
Boiga trigonata melanocephala 
Boiga wallachi  – Nicobar cat snake
Boiga westermanni  – Indian egg-eating snak
# ฟุตบอลทีมชาติบราซิลรุ่นอายุไม่เกิน 23 ปี
ฟุตบอลโอลิมปิกทีมชาติบราซิล (รู้จักในนาม บราซิล รุ่นอายุไม่เกิน 23 ปี) เป็นฟุตบอลทีมชาติบราซิลในการลงแข่งขันกีฬาโอลิมปิก จำกัดอายุไม่เกิน 23 ปี อนุญาตให้มีผู้เล่นที่อายุเกิน 23 ปีได้ไม่เกิน 3 คน อยู่ภายใต้การดูแลของสมาพันธ์ฟุตบอลบราซิล
# กาบรีแยล บาร์บอซา
กาบรีแยล บาร์บอซา อัลเมย์ดา  (เกิดวันที่ 30 สิงหาคม ค.ศ. 1996) หรือที่รู้จักกันในชื่อ กาบีโกล (Gabigol) เป็นนักฟุตบอลชาวบราซิล ปัจจุบันลงเล่นในตำแหน่งกองหน้าให้กับฟลาเม็งกู สโมสรในกังเปโอนาตูบราซีเลย์รูแซรียีอา และทีมชาติบราซิล

ด้วยรูปแบบการเล่นและพรสวรรค์ ทำให้บาร์บอซาได้รับการขนานนามจากสื่อมวลชนว่า "เนย์มาร์คนต่อไป"

สถิติอาชีพ

สโมสรฤดูกาลลีกลีกประจำรัฐฟุตบอลถ้วยทวีปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูซังตุส2013แซรีเอ อา111—21——132201431818776——562120153010123148——562120161051770000—2712รวม822447172315——15256รวม822447172315——15256

ทีมชาติ

 บราซิลปีลงเล่นประตู201642รวม42
# อานเดร อายูว์
อานเดร มอร์แกน รามี อายูว์  เกิดเมื่อวันที่ 17 ธันวาคม ค.ศ. 1989 หรือรู้จักกันในชื่อ เดเด อายูว์ ในกานา  เป็นนักฟุตบอลชาวกานา ปัจจุบันเล่นให้กับนอตทิงแฮมฟอเรสต์และทีมชาติกานา ในตำแหน่งปีก
# อัฟโฟกาโต
อัฟโฟกาโต (, แปลว่า "จม" หรือ "ถูกทำให้จม") หรือ อัฟโฟกาโตอัลคัฟแฟะ (, แปลว่า "จมลงในกาแฟ") เป็นของหวานชนิดหนึ่งที่มีกาแฟเป็นส่วนประกอบพื้นฐาน โดยทั่วไปทำได้โดยตักเจลาโตหรือไอศกรีมกลิ่นรสวานิลลา 1 ช้อนควักใส่ถ้วย แล้วราดเอสเปรสโซร้อนลงไป 1 ช็อต เมื่อของหวานชนิดนี้มีวิวัฒนาการไปตามกาลเวลา ในปัจจุบันจึงเป็นที่ยอมรับได้เช่นกันหากจะเพิ่มปริมาณไอศกรีมเป็นหลายช้อนควัก บางสูตรยังใช้บีเชริง (เครื่องดื่มกาแฟผสมช็อกโกแลตชนิดหนึ่ง), เหล้าอามาเรตโต หรือเหล้าชนิดอื่น ๆ อีก 1 ช็อตด้วย
# อัลบาโร โมราตา
อัลบาโร บอร์ฆา โมราตา มาร์ติน (เกิด 23 ตุลาคม ค.ศ. 1992) เป็นนักฟุตบอลชาวสเปน ปัจจุบันเล่นในตำแหน่งกองหน้าตัวเป้าให้แก่กาลาทาซาไร โดยยืมตัวมาจากเอซี มิลาน และทีมชาติสเปน

เขาเริ่มต้นอาชีพโดยลงเล่นนัดแรกให้กับทีมชุดใหญ่ของเรอัลมาดริดในช่วงปลายปี 2010 หลังจากชนะเลิศยูฟ่าแชมเปียนส์ลีก ฤดูกาล 2013–14 เขาได้ย้ายไปยูเวนตุสด้วยค่าตัว 20 ล้านยูโรใน ค.ศ. 2014 เขาพาทีมคว้าดับเบิลแชมป์เซเรียอาและโกปปาอีตาเลียได้ทั้งสองฤดูกาล หลังจากที่ถูกเรอัลมาดริดซื้อกลับด้วยค่าตัว 30 ล้านยูโร เขาชนะเลิศทั้งลาลิกาและยูฟ่าแชมเปียนส์ลีกในฤดูกาล 2016–17 ก่อนที่จะย้ายไปเชลซีใน ค.ศ. 2017 ด้วยค่าตัวราว 60 ล้านปอนด์ ต่อมาในเดือนมกราคม ค.ศ. 2019 เขาถูกปล่อยยืมตัวให้กับอัตเลติโกมาดริดและย้ายไปแบบถาวรเมื่อวันที่ 1 กรกฎาคม ค.ศ. 2020 โมราตาย้ายกลับยูเวนตุสแบบยืมตัวใน ค.ศ. 2020

โมราตาลงเล่นให้กับทีมชาติสเปนชุดเยาวชนรวม 34 นัด และมีส่วนช่วยให้ทีมชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013 เขาลงเล่นให้กับทีมชาติชุดใหญ่ครั้งแรกใน ค.ศ. 2014 และเป็นตัวแทนของสเปนในการแข่งขันฟุตบอลชิงแชมป์แห่งชาติยุโรป 2016

 เกียรติประวัติ 
 สโมสร 
เรอัลมาดริดกัสติยา
 เซกุนดาดิบิซิออน เบ: 2011–12

เรอัลมาดริด
 ลาลิกา: 2011–12, 2016–17
 โกปาเดลเรย์: 2010–11, 2013–14
 ยูฟ่าแชมเปียนส์ลีก: 2013–14, 2016–17
 ยูฟ่าซูเปอร์คัพ: 2016
 ฟุตบอลชิงแชมป์สโมสรโลก: 2016

ยูเวนตุส
 เซเรียอา: 2014–15, 2015–16
 โกปปาอีตาเลีย: 2014–15, 2015–16
 ซูแปร์โกปปาอีตาเลียนา: 2015

เชลซี
 เอฟเอคัพ: 2017–18
 ยูฟ่ายูโรปาลีก: 2018–19

 ทีมชาติ 
สเปน อายุไม่เกิน 17 ปี
 ฟุตบอลโลกเยาวชนอายุไม่เกิน 17 ปี อันดับที่สาม: 2009

สเปน อายุไม่เกิน 19 ปี
 ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2011

สเปน อายุไม่เกิน 21 ปี
 ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2013

สเปน
 ฟุตบอลชิงแชมป์แห่งชาติยุโรป: 2024

 รางวัลส่วนตัว 
 ทีมยอดเยี่ยมในฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2011
 ทีมยอดเยี่ยมในฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2013
 ทีมยอดเยี่ยมประจำฤดูกาลของยูฟ่าแชมเปียนส์ลีก: 2014–15
 รองเท้าทองคำ ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2011
 รองเท้าทองคำ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2013